EkBass/fiwiki-20250220-pages-articles huggingface dataset:
Akryylihappo

Akryylihappo eli propeenihappo (C3H4O2, rakennekaava CH2=CHCOOH) on muovien ja lateksien valmistuksessa käytettävä kemikaali. Se on väritöntä, pistävän hajuista nestettä Työterveyslaitos Puhdas akryylihappo kovettuu auringon valossa, lämmössä tai monien kemiallisten reaktioiden takia, siksi siihen sekoitetaan kuljetuksen ja käsittelyn ajaksi inhibiittoria (kuten fenotiatsiinia, hydrokinonia tai hydrokinonin monometyylieetteriä eli 4-metoksifenolia). Se jähmettyy myös kylmemmässä kuin 14 °C. Akryylihapostä käytetään myös nimityksiä etyleenikarboksyylihappo, akroleiinihappo, 2-propeenihappo ja prop-2-eenihappo. Akryylihapon moolimassa on 72,07 g/mol, sulamispiste 14 °C, kiehumispiste 141 °C, tiheys 1,05 g/cm3, hajukynnys 0,09 ppm (0,27 mg/m3), leimahduspiste 54 °C c.c., itsesyttymislämpötila 360 °C ja CAS-numero 79-10-7. Akryylihappo liukenee veteen (yli 10 g/l), asetoniin (yli 10 %), bentseeniin, eetteriin, etanoliin (yli 10 g/l) ja kloroformiin. == Käyttö == Akryylihappoa käytetään polyakrylaatin ja muiden akryylipolymeerien sekä jossain määrin myös lateksien, polyelektrolyyttien ja dispergointiaineiden valmistukseen. Sitä on jonkin verran liimoissa ja tiivisteaineissa. Sitä käytetään myös laboratorioissa. == Ympäristö- ja terveysvaikutukset == Lyhytaikainen altistus aineelle syövyttää silmiä, ihoa ja hengitysteitä. Se on myrkyllistä myös vesieliöille. Akryylihappo aiheuttaa kuumentuessaan palamis- ja räjähdysvaaran. Akryylihappoa käsiteltäessä tulee käyttää suojavaatetusta, kasvojen suojainta, hengityssuojainta ja suojakäsineitä. Tiloissa, joissa akryylihappoa käsitellään, tulee olla hyvä ilmastointi. == Katso myös == * Akroleiini * Akryyliamidi * Metakryylihappo == Lähteet == * ===Viitteet=== == Aiheesta muualla == *OVA-ohje: Akryylihappo *PubChem: Acrylic acid *DrugBank: Acrylic Acid *KEGG: Acrylic acid *ChemBlink: Acrylic acid Luokka:Karboksyylihapot
Cruising with Ruben & the Jets

Cruising with Ruben & the Jets on Frank Zappan ja hänen silloisen yhtyeensä The Mothers of Inventionin viides levy vuodelta 1968. Levy on kokonaisuutena parodiaa 50-luvun doo-wopista. Ruben & the Jets on kuvitteellinen teinibändi, jonka solistin Ruben Sanon lyhyt elämäkerta on luettavissa levykannesta. Myös pakolliset tanssiaskeleet – kyseessähän on tanssimusiikki – voi opetella levykannesta. Zappa samanaikaisesti sekä piti tällaisesta musiikista että sanoi sitä naurettavaksi. ==Kappalelista== #"Cheap Thrills" (Zappa) – 2:39 #"Love of My Life" (Collins, Zappa) – 3:08 #"How Could I Be Such a Fool?" (Zappa) – 3:34 #"Deseri" (Buff, Collins) – 2:08 #"I'm Not Satisfied" (Zappa) – 4:08 #"Jelly Roll Gum Drop" (Zappa) – 2:24 #"Anything" (Collins) – 3:05 #"Later That Night" (Zappa) – 3:00 #"You Didn't Try to Call Me" (Zappa) – 3:57 #"Fountain of Love" (Collins, Zappa) – 3:22 #"No. No. No." (Zappa) – 2:15 #"Any Way the Wind Blows" (Zappa) – 3:01 #"Stuff Up the Cracks" (Zappa) – 4:36 ==Kokoonpano== * Frank Zappa – kitara, kosketinsoittimet, basso, rummut, laulu, äänet * Jimmy Carl Black – kitara, lyömäsoittimet, rummut, rytmikitara * Ray Collins – kitara, laulu * Roy Estrada – basso, sähköbasso, laulu, äänet * Bunk Gardner – altto- ja tenorisaksofoni * Don Preston – basso, piano, kosketinsoittimet * Euclid James "Motorhead" Sherwood – kitara, laulu, puhaltimet, baritonisaksofoni, tamburiini * Art Tripp – kitara, rytmikitara * Ian Underwood – kitara, piano, kosketinsoittimet, altto- ja tenorisaksofoni, puhaltimet * Arthur Barrow – basso levyn CD-versioissa * Chad Wackerman – rummut levyn CD-versioissa * Jay Anderson - kontrabasso levyn CD-versioissa ==Vaikutus== Vuonna 1973 Los Angelesista kotoisin oleva doo-wop-yhtye tiedusteli Zappalta saisivatko he käyttää Ruben & the Jets -nimeä. Zappa suostui, ja vieläpä tuotti yhtyeen kahdesta albumista ensimmäisen. Barry Miles: Frank Zappa, Johnny Kniga 2007 Sleepy Sleepers -yhtyeen Sakke Järvenpää on kertonut Zappan albumin olleen ratkaiseva innoite Sleepy Sleepersin perustamisessa. Soundi 6/1980 == Lähteet == Luokka:Vuoden 1968 albumit Luokka:Frank Zappan albumit
Lasse Kurki

Lasse Kristian Kurki (s. 31. tammikuuta 1969 Turku) on suomalainen muusikko, radiotoimittaja ja Warner Music Finlandin kotimaisen musiikin tuotantopäällikköLähikuvassa Lasse Kurki, YLE Radio Suomi, 17. marraskuuta 2011, toim. Josper Knutas.. Hän oli laulaja-kitaristi 2015 toimintansa lopettaneessa Lemonator-yhtyeessä, joka julkaisi kuusi studioalbumia vuosina 1997–2010. Hän on säveltänyt kappaleita myös muille artisteille. Kurki tekee useita ohjelmia pääkaupunkiseudulla ja internetissä kuuluvassa Radio Helsingissä, muun muassa ohjelmia Valiojoukko ja Rakkaudesta. Tästä työstä Musiikki & Media palkitsi hänet arvonimellä Vuoden radiopersoona vuonna 2010.Musiikkialan Industry Awards Gaalassa 2010 palkitut Viitattu 21.11.2011 == Elämä ja toiminta == Kurki on säveltänyt kappaleita Jonna Tervomaalle, Emmille, Katri Ylanderille, Hanna Pakariselle, Jipulle ja Jannalle sekä Samuli Edelmannille, Laura Närhelle, Suvi Teräsniskalle ja Anna Puulle. Hän on myös toiminut muun muassa Egotrippi-yhtyeen tuottajana ja osallistunut lastenmusiikin tekemiseen Ipanapa-levyillä. Noin 10-vuotiaana Kurki aloitti neljä vuotta kestäneet klassisen kitaran opinnot Itä-Helsingin musiikkiopistossa. Sen lisäksi hän otti yksityisiä pianotunteja ja soitti välillä rumpujakin. Pianonsoittoon hän oli tutustunut isänsä ja tämän veljen kautta. Hänen ensimmäinen tunnetumpi yhtyeensä Ripa Eskolinin kanssa ennen Lemonatoria oli nimeltään Dragonfly. Tällä yhtyeellä tehtiin jo lähemmäs sata keikkaa Helsingin ympäristössä. Lemonatorin lisäksi Kurki on esiintynyt ja levyttänyt yhtyeissä The Krispies ja Little Big Little. Helmikuussa 2008 Kurki sai yhdessä Kari Kriikun ja Riku Niemen kanssa Gramexin myöntämän 40 000 euron suuruisen juhlapalkinnon, joka jaettiin tasan voittajien kesken.http://www.yle.fi/uutiset/24h/id81734.html Kurjen Radio Helsingissä juontamiin ohjelmiin kuuluu myös melko epäsäännöllisesti Heviurpot (yhdessä Janne Halmkronan kanssa). Kurki on valmistunut tradenomiksi vuonna 2002. ==Lähteet== ==Aiheesta muualla== *Lasse Kurki Radio Helsingin sivustolla Luokka:Muusikkotyngät Luokka:Suomalaiset rockmusiikin säveltäjät Luokka:Suomalaiset musiikkituottajat Luokka:Suomalaiset poplaulajat Luokka:Suomalaiset kitaristit Luokka:Suomalaiset radiotoimittajat Luokka:Suomalaiset DJ:t Luokka:Vuonna 1969 syntyneet Luokka:Elävät henkilöt
Hot Rats

Hot Rats on Frank Zappan albumi vuodelta 1969. Sitä on luonnehdittu tyyliltään jazzin ja rockin sekoitukseksi. Levy on Zappan ensimmäinen omalla nimellään julkaisema, jos mukaan ei lasketa Lumpy Gravya, joka julkaistiin alun perin nimellä Francis Vincent Zappa & The Abnuceals Emuukha Electric Symphony Orchestra & Chorus. Hot Rats on yksi Zappan myydyimpiä albumeita. Yhtä kappaletta lukuun ottamatta albumi on instrumentaalinen: raidalla "Willie the Pimp" Captain Beefheart laulaa parin minuutin ajan. CD-painoksella kappale "The Gumbo Variations" on kuultavissa kokonaisuudessaan, alkuperäisillä vinyylipainoksilla se oli lyhennetty. Albumin aloitusraita "Peaches En Regalia" sekä A-puolen päättävä "Son of Mr. Green Genes" kuuluvat Zappan tunnetuimpiin kappaleisiin. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Peaches En Regalia” ylsi sijalle 43. ==Jäsenet== * Frank Zappa - kitara, lyömäsoittimet, kontrabasso * Ian Underwood - piano, urut, klarinetti, saksofoni * Captain Beefheart - laulu * Don Sugarcane Harris - viulu * Jean-Luc Ponty - viulu * John Guerin - rummut * Paul Humphrey - rummut * Ron Selico - rummut * Max Bennett - basso * Shuggy Otis - basso == Kappaleet == ===1. puoli=== * "Peaches En Regalia" - 3:58 * "Willie The Pimp" - 9:25 * "Son Of Mr. Green Genes" - 8:58 ===2. puoli=== * "Little Umbrellas" - 3:09 * "The Gumbo Variations" - 12:55 * "It Must Be A Camel" - 5:15 == Lähteet == Luokka:Frank Zappan albumit Luokka:Vuoden 1969 albumit
Fauja Singh

Fauja Singh (; s. 1. huhtikuuta 1911 Intia) on maratonin maailmanmestari yli 90-vuotiaiden sarjassa. Hän on sikhi. Fauja Singh asuu Englannissa. Fauja Singh juoksi maratonin maailmanennätyksen 92-vuotiaana Torontossa vuonna 2003 aikaan 5 tuntia 40 minuuttia. Muita juoksuaikoja on Lontoo 2003 6.02 (92 v.)http://results.london-marathon.co.uk/2003/index.php ja Lontoo 2004: 6.07http://results.london-marathon.co.uk/2004/index.php. 94-vuotiaana hän juoksi seitsemän maratonia puolimaratonien lisäksi (Lontoo (5), Toronto ja New York).Life begins at 90 BBC 30.6.2005 94-vuotiaana hän juoksi omassa ikäryhmässään Englannin ennätyksiä 200, 400 ja 800 metrin, 3 km ja mailin matkoilla.Help the Aged Living Legends Winners from 2006Award categories and winners94 year old breaks 5 records within 94 minutes British Masters Athletic Federation 2.7.2005 Fauja Singh oli ammatiltaan maanviljelijä Punjabissa Intiassa. Hän muutti vaimonsa kuoltua Englantiin, jossa hänen poikansa asuu. Fauja Singhin kuvia oli Adidaksen mainoksissa vuonna 2004. Palkkarahoja hän antoi hyväntekeväisyyteen keskosina syntyville lapsille.Singh tunes up for record BBC 7.4.2004 Hänellä on neljä lasta.NRI Fauja Singh 94, completes race at Edinburgh Marathon 14.6.2005 ==Lähteet== ==Aiheesta muualla== * Greatest Living Desi Athlete?Sports5.7.2005 Luokka:Intialaiset kestävyysjuoksijat Luokka:Yli 110-vuotiaiksi eläneet intialaiset Luokka:Vuonna 1911 syntyneet Luokka:Elävät henkilöt
Carl Johan Jägerhorn

Carl Johan Jägerhorn af Spurila (14. joulukuuta 1819 Turku – 24. kesäkuuta 1890 Helsinki) oli suomalainen kuvernööri, valtioneuvos, valtiopäivämies ja varatuomari.Kotivuori, Ylioppilasmatrikkeli 1640–1852: Karl Johan Jägerhorn. Verkkojulkaisu 2005. Viitattu 15.1.2021. Jägerhorn oli kapteeni Gustaf Johan Jägerhorn af Spurilan ja Justina Reimsin ainoa poika. Hän avioitui 22. kesäkuuta 1862 Louise Henriette Angelique von Knorringin kanssa. Päästyään ylioppilaaksi Helsingissä 1839 Jägerhorn opiskeli juristiksi ja valmistui varatuomariksi 1847. Hän sai valtioneuvoksen arvon 1871. Jägerhornilla oli useita virkoja Suomen ritarihuoneella ja hän oli sen johtokunnan varapuheenjohtaja 1877. Jägerhorn osallistui aatellissäädyssä sukunsa edustajana valtiopäiville 1863–1864, 1867, 1872, 1877–1878 ja 1888 ja oli 1877–1878 säätyvaliokunnan puheenjohtaja. Jägerhorn oli viransijainen Uudenmaan läänin kuvernööri ja Helsingin keisarillisen palatsin vastaava 1875 ja 1877. Oulun läänin kuvernööri hän oli 1878–1883. Hänen sukulaisensa Carl Magnus Jägerhorn af Spurila oli ollut Oulun läänissä maaherra, läänin muodostuessa 1775 vuoteen 1782. Carl Johan Jägerhorn sai Pyhän Stanislauksen ritarikunnan ensimmäisen luokan kunniamerkin 1882. Kuvernööri Jägerhornia on kuvattu ”arvostetuksi virkamieheksi, joka oli lukemattomien toimikuntien puheenjohtaja”.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, ss. 1685-1691. Asianajaja, valtiopäivämies Carl Georg Jägerhorn oli Carl Johan Jägerhornin poika.Ylioppilasmatrikkeli 1853–1899: Jägerhorn Carl Georg Viitattu 13.5.2021. == Lähteet == * Spåre, G. A.: Kejserliga Senaten i Finland. * Carpelan, Tor: Finskt Biografiskt Lexikon. * Carpelan, Tor: Ättartavlor. === Viitteet === Luokka:Oulun läänin maaherrat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset juristit Luokka:Vuonna 1819 syntyneet Luokka:Vuonna 1890 kuolleet
Carl Magnus Jägerhorn

Carl Magnus Jägerhorn af Spurila (21. toukokuuta 1730 – 28. huhtikuuta 1782 Oulu) oli Ruotsin vallan aikana Suomessa elänyt maaherra sekä everstiluutnantti.[https://www.geni.com/people/Carl-J%C3%A4gerhorn-af- Spurila/5563930285850082471 Carl Magnus Jägerhorn af Spurila]Viitattu 31.7.2024 ==Sotilas- ja hallinnollinen ura== Carl Magnus Jägerhorn syntyi vuonna 1730 Hans Christer Jägerhorn af Spurilan ja Gertrud Helena von Köhlerin perheeseen. 13-vuotiaana hän aloitti pitkän sotilasuran, alkujaan henkikaartin vapaaehtoisena 12. helmikuuta 1743. Hän jatkoi Uudenmaan rakuunarykmentin korpraalina 1747 ja nousi nopeasti armeijassa saavuttaen furiirin arvon vuonna 1749, kersantin 1750 sekä kornetin 1750. Sittemmin luutnantin 1760 ja kapteenin arvon vuosina 1762 saavuttanut Jägerhorn nousi majuriksi 1771 ja ylennettiin viimein vuonna 1772 everstiluutnantiksi, ilmeisesti kiitokseksi siitä, että oli avustanut Jakob Magnus Sprengtportenia Viaporin valloituksessa 16. elokuuta 1772 Kustaa III:n vallankumouksessa. Siviiliviroissa Jägerhorn nimitettiin Oulun läänin ensimmäiseksi maaherraksi läänin muodostamisen yhteydessä 20. kesäkuuta 1775. Tästä virasta hänet vapautettiin vuonna 1782.Vanha vir­ka­ni­mi­ke jäi his­to­riaanKaleva Viitattu 31.7.2024 Sotilasuransa aikana Jägerhorn osallistui Pommerin sodan Fehrbellinin ja Stenhagenin taisteluihin vuosina 1758 ja 1759. Jägerhorn sai kuninkaallisen miekkaritarikunnan ristin vuonna 1770 ja kuninkaallisen Portugalilaisen Pyhän Isabellan ristin vuonna 1776. Hän myös omisti Puotilan kartanon Helsingissä. Jägerhorn meni naimisiin Råtunassa Uppsalassa 30. joulukuuta 1760 vapaaherratar Anna Antoinetta von Kochenin kanssa (Ruotsin vapaaherrallinen suku numero 206), joka oli hovikansleri vapaaherra Johan Henrik von Kochenin ja Maria Antoinetta Hildebrandin tytär. Jägerhornin sisko Hedvig Juliana Jägerhorn af Spurila oli vara-amiraali Carl Olof Cronstedtin äiti. Carl Olof Cronstedt, Suomenlinnan komendantti, syntyi Puotilan kartanossa Helsingin pitäjässä. ==Lähteet== Luokka:Oulun läänin maaherrat Luokka:Suomalaiset everstit Luokka:Suomalaiset aateliset Luokka:Vuonna 1730 syntyneet Luokka:Vuonna 1782 kuolleet
Nice Run

Nice Run on suomalainen kuntoliikuntatapahtumien sarja naisille. Vuonna 2013 Nice Runiin osallistui noin 13 200 naista kahdeksalla paikkakunnalla. Matka on viisi kilometriä ilman ajanottoa. Tapahtuma järjestettiin ensimmäistä kertaa vuonna 2005 Espoossa, esikuvana ruotsalainen Vår Ruset johon osallistuu vuosittain noin 150 000 naista. Vuonna 2006 Nice Run järjestettiin Espoossa (noin 1500 osallistujaa), Forssassa (n. 900), Mikkelissä (n. 500), Vaasassa (n. 900), Turussa (n. 250) ja Tampereella (n. 300). ==Lähteet== ==Aiheesta muualla== * Nice Runin kotisivu Luokka:Suomen urheilutapahtumat
Rengaslajit

Rengaslajit ovat pitkä sarja ketjuksi ryhmittyneitä populaatioita, jotka muodostavat renkaan muotoisen levinneisyysalueen. Tämän ketjun ääripäät menevät osaksi päällekkäin, mutta ne eivät enää lisäänny keskenään, koska ne ovat muuttuneet liian erilaisiksi, kuin eri lajeiksi. Tämä aiheuttaa vaikeuksia lajimäärittelylle – tulisiko koko rengas kuvata samaksi lajiksi vai määrittää ääripäät omiksi lajeikseen. Käytännössä ketju jaetaan usein eri lajeihin, koska tutkimus usein osoittaa, että ketjussa on katkoksia tai jäänteitä aiemmasta eristyneisyyden ajasta, joita voidaan pitää lajien rajoina. == Esimerkkejä == Tunnettu rengaslaji on muun muassa harmaalokki/selkälokki. Eurooppalaiset selkälokki ja harmaalokki eivät risteä keskenään. Silti lajien välillä tapahtuu hidasta geenivirtaa, koska lajien välillä on monia Siperiassa ja Pohjois-Amerikassa eläviä välimuotoja, joista osa risteytyy selkälokkien, osa harmaalokkien kanssa ja osa keskenään. Himalajan ympärillä elävä idänuunilintu on rengaslaji, jonka ääripäät eivät risteä keskenään. Amerikassa elävä Ensatina-suvun salamanteri on rengaslaji Kalifornian Keskuslaakson ympärillä. == Katso myös == * Ekotyyppi * Kliini * Lajiutuminen ==Lähteet== == Aiheesta muualla == * Greenish Warbler * Ensatina Salamander Luokka:Taksonomia Luokka:Evoluutio
Bernard Williams

Bernard Williams voi tarkoittaa seuraavia henkilöitä: * Bernard Williams (1929–2003), brittiläinen moraalifilosofi * Bernard Williams (1942–2015), brittiläinen elokuvatuottaja * Bernard Williams (s. 1978), yhdysvaltalainen yleisurheilija.
Classicks

Classicks on Alice Cooperin kokoelmalevy vuodelta 1995. == Kappaleet == # # # # # # # # # # # # # # # == Kokoonpano == * Alice Cooper – laulu * Chirs Cornell – laulu * Joe Satriani – kitara, taustalaulu * Stef Burns – kitara, taustalaulu * Joe Perry – kitara * Slash – kitara * Steve Vai – kitara * Dan Wexler – kitara * Al Pitrelli – kitara * Pete Freezin’ – kitara * Derek Sherinian – kosketinsoittimet, taustalaulu * Alan St. John – kosketinsoittimet * John Webster – kosketinsoittimet * Robert Bailey – kosketinsoittimet * Steve Croes – sähköpiano * Greg Smith – basso, taustalaulu * Hugh McDonald – basso * Nikki Sixx – basso * T-Bone Caradonna – basso * Bobby Chouinard – rummut * Mickey Curry – rummut * David Uosikkinen – rummut * Johnathan Mover – rummut * Ozzy Osbourne – taustalaulu * Zachary Nevel – taustalaulu * East Coast Gang – taustalaulu * West Coast Gang – taustalaulu * British Gang – taustalaulu == Lähde == * Classicks by Alice Cooper CD Cduniverse.com. Luokka:Vuoden 1995 kokoelma-albumit Luokka:Alice Cooperin kokoelma-albumit
Aleatorinen musiikki

Aleatorinen musiikki on musiikkia, jonka säveltäjä on antanut esittäjälle enemmän tilaa improvisointiin ja omiin valintoihin kuin perinteisessä klassisessa musiikissa. Tyylisuunnan ensimmäinen edustaja on yhdysvaltalainen John Cage.Facta 2001 s. 303 Esimerkiksi Karlheinz Stockhausen kirjoitti 11. pianokappaleen partituuriin 19 pientä fragmenttia. Säveltäjän ohjeen mukaan pianisti valitsee, missä järjestyksessä fragmentit soitetaan. Teos päättyy, kun jokin fragmentti on tullut soitetuksi kolmesti. Tapani Länsiön artikkeli Myös Pierre Boulez otti vaikutteita aleatorisesta musiikista. == Lähteet == Luokka:Taidemusiikin muodot Luokka:Seulonnan keskeiset artikkelit
Kiss ja huvipuiston haamu

Kiss ja huvipuiston haamu () on yhdysvaltalainen televisioelokuva, jonka pääosia näyttelevät Kiss-yhtyeen jäsenet Ace Frehley, Gene Simmons, Paul Stanley ja Peter Criss sekä Anthony Zerbe ja Deborah Ryan. Elokuva julkaistiin 28. lokakuuta 1978 ja sen kesto on 96 minuuttia. Elokuva oli vuoden 1978 katsotuimpia televisioelokuvia. ==Juoni== Voimatalismaanit antavat Kissin jäsenille supervoimat. He ovat menossa esiintymään huvipuistoon, mutta puiston entinen työntekijä haluaa estää sen. Hän varastaa talismaanit, minkä seurauksena yhtye menettää supervoimansa. Hän tuo valeyhtyeen esiintymään, mikä suututtaa esitystä seuraamaan tulleet katsojat. Sen jälkeen alkuperäinen ja oikea Kiss pääsee vapaaksi. Kukin heistä ryhtyy taistelemaan itseään kuvastavaa hahmoa vastaan, koska he tuntevat omat heikkoutensa ja osaavat tuhota robotit. Lavalla käytävä taistelu kestää useita minuutteja, kunnes oikea Kiss saa tuhottua valeyhtyeen ja pääsee aloittamaan esityksensä. == Aiheesta muualla == * Arvostelu: KISS Meets the Phantom of the Park Elitisti.net-sivustolla. Luokka:Yhdysvaltalaiset televisioelokuvat Luokka:Vuoden 1978 yhdysvaltalaiset elokuvat Luokka:Elokuvat roboteista
Uusin maa

Uusin maa tai Usin maa on Vanhassa testamentissa mainittu paikka, jossa Jobin kerrotaan asuneen. Uus oli todennäköisesti Edomin valtakuntaan kuuluvaValit. 4:21 myöhäisrautakautinen tai varhaisempi alue jossakin nykyisen Lounais- Jordanian tai Etelä-Israelin paikkeilla. Nimi Uusin maa viitannee johonkin niistä kolmesta Uus-nimisistä (Us joissakin käännöksissä) henkilöistä, jotka Raamatun sukuluetteloissa mainitaan.1\. Moos. 36:28; 1. Moos. 22:21; 1. Moos. 10:23 == Lähteet == Luokka:Raamatun paikat
Walther von Brauchitsch

Heinrich Alfred Hermann Walther von Brauchitsch (4. lokakuuta 1881 – 18. lokakuuta 1948) oli saksalainen sotamarsalkka ja maavoimien komentaja toisen maailmansodan alussa. ==Uran alkuaika== Brauchitsch syntyi Berliinissä vuonna 1881. Hänen isänsä oli ratsuväenkenraali Bernhard von Brauchitsch. Walther värväytyi Saksan keisarillisen armeijan 3. kaartinkrenatöörirykmenttiin maaliskuussa 1900. Loppuvuonna hän sai siirron kaartin tykistörykmenttiin ja hänestä tuli tykistönupseeri. Ensimmäisen maailmansodan aikana hän palveli lähinnä esikuntaupseerina länsirintamalla olleissa yksiköissä. Weimarin tasavallan aikana Brauchitsch toimi esikuntatehtävien lisäksi muun muassa pataljoonan komentajana ja sotaministeriön palveluksessa. Hänet ylennettiin kenraalimajuriksi 1930. ==Toisessa maailmansodassa== Brauchitsch sai Saksan armeijan () komentajan tehtävän vuonna 1938 ja hänet ylennettiin sotamarsalkaksi 1940. Hitler katsoi hänet sopivan lojaaliksi tehtävään. Itä- Euroopan sotaretkeä suunniteltaessa Brauchitsch ja kenraali Franz Halder varoittivat Hitleriä, että huoltoyhteydet venyisivät liian pitkiksi, mutta tätä ei otettu huomioon, vaan Brauchitsch sai Hitleriltä vakavan varoituksen. Hitler ei kuitenkaan hyväksynyt hänen eronpyyntöään. Brauchitsch pyysi toisen kerran eroa 19. joulukuuta 1941 hänen saatuaan vakavan sydänkohtauksen kesken Moskovan valtausyrityksen. Ero myönnettiin ja Hitler otti maavoimat henkilökohtaisesti komentoonsa. Brauchitsch siirrettiin Wehrmachtin komentajareserviin, eikä hän saanut enää tehtäviä sodan aikana. Sodan jälkeen Brauchitsch pidätettiin ja häntä syytettiin sotarikoksista, mutta hän kuoli ennen kuin hänet ehdittiin asettaa syytteeseen. ==Lähteet== == Aiheesta muualla == * Brauchitsch. Island Farm POW Camp. Prisoners of War. Minibiography] Luokka:Saksan sotamarsalkat Luokka:Sotarikoksista syytetyt Luokka:Vuonna 1881 syntyneet Luokka:Vuonna 1948 kuolleet
Tikkaus

Tikkaus on joko koristeommel, muotoa tukeva ommel tai kestävyyttä lisäävä ommel jossakin tekstiilikappaleessa. Toisin kuin sauma se ei kiinnitä kahta kangaskappaletta toistensa jatkoksi. Sen sijaan päällyskangas, vuori ja mahdollinen täyte voidaan kiinnittää toisiinsa tikkaamalla. Esimerkiksi naisten jakuissa ja vastaavissa käytetään paljon tikkauksia, joilla ei välttämättä ole muuta tarkoitusta kuin koristaa vaatetta tai asustetta. Muotoa antava tikkaus voi olla vaikkapa kauluspaidan kauluksen saumanvarojen tikkaus kauluksen sisäkauluriin. Tikkauksella voidaan kiinnittää myös esimerkiksi farkun saumanvarat sauman viereen, jolloin sauma kestää kovempaa kulutusta. Vanutikkausta käytetään kankaan kuviointiin. Kuviot ommellaan suoraompeleella päällikankaaseen, samalla kiinnittyvät väliin jäävä vanu ja pohjakangas. Luokka:Ompelu
Aspiraatio

Aspiraatio voi tarkoittaa: * lääketieteellistä termiä aspiraatio * fonetiikan termiä aspiraatio.
Jeff Conaway

Jeff Conaway (5. lokakuuta 1950 New York City, New York, Yhdysvallat – 27. toukokuuta 2011 Los Angeles, Kalifornia, Yhdysvallat) oli yhdysvaltalainen näyttelijä, joka tunnetaan parhaiten musikaalista Grease. Hän aloitti näyttelemisen Broadwayllä jo kaksivuotiaana. Conaway on myös tunnettu roolistaan Bobby Wheelerinä televisiosarjasta Taxi (1978–1982) ja kersantti Zack Allanina (myöhemmin turvallisuuspäällikkö) Babylon 5:ssä (1994–1998). Hän esiintyi yhden teinitytön isänä elokuvassa Jawbreakers. Hän vieraili eri tv- show'ssa Barnaby Jonesista Georgeen ja Leoon. Huumeongelmat ajoivat hänet avioeroon Rona Newton-Johnista, Olivia Newton-Johnin sisaresta. Hän vieraili Julkkujen Kuntoklubissa muutaman viikon ennen kuin meni kuntoutusklinikalle. Hän oli naimisissa Keri Conawayn kanssa. Jeff Conaway kuoli 60-vuotiaana toukokuussa 2011 oltuaan sitä ennen koomassa yliannostuksen takia. == Lähteet == Luokka:Yhdysvaltalaiset näyttelijät Luokka:Vuonna 1950 syntyneet Luokka:Vuonna 2011 kuolleet Luokka:Yhdysvaltalaiset lapsinäyttelijät
Honda Center

Honda Center (aikaisemmalta nimeltään Arrowhead Pond of Anaheim, lempinimeltään The Pond) on Anaheimissa, Kalifornian osavaltiossa, Yhdysvalloissa sijaitseva monitoimiareena ja NHL-jääkiekkoseura Anaheim Ducksin kotikenttä. Areenan rakennustyöt alkoivat kesäkuussa 1991 ja maksoivat yhteensä 123 miljoonaa Yhdysvaltain dollaria. Se nimettiin alun perin Arrowhead Pondiksi juomayhtiö Arrowheadin mukaan, joka osti nimen käyttöönsä kymmeneksi vuodeksi 15 miljoonalla dollarilla. Heinäkuussa 2006 halliyhtiö Anaheim Arena Management ilmoitti autonvalmistaja Hondan voittaneen tarjouskilpailun nimioikeuksista, ja nimi vaihtui nykyisekseen lokakuussa 2006. Areena avattiin virallisesti 19. heinäkuuta 1993, ja ensimmäinen tapahtuma oli samana päivänä järjestetty Barry Manilow'n konsertti. Sittemmin areena on isännöinyt muun muassa Stanley Cup -finaaleita vuosina 2003 sekä 2007 ja WrestleMania-showpainitapahtumaa vuosina 1996 ja 2000 sekä artistien kuten Shakira, Madonna, Queen, Britney Spears ja U2 konsertteja. Vuosina 1994–1998 se toimi myös NBA-koripalloseura Los Angeles Clippersin varakenttänä. Jääkiekko-otteluissa areenalla on 17 174 katsojapaikkaa. Tiedosto:Honda-scoreboard.JPG|Mediakuutio Tiedosto:Honda-pano.jpg|Sisänäkymä jääkiekko-ottelussa Tiedosto:Honda Center in Anaheim California on 22-03-2008.jpg|Sisänäkymä NCAA koripallo-ottelussa 2008 == Aiheesta muualla == * Honda Centerin sivusto Luokka:Yhdysvaltain urheiluhallit Luokka:Yhdysvaltain jäähallit Luokka:Kalifornian urheilupaikat Luokka:Orangen piirikunnan (Kalifornia) rakennukset ja rakennelmat Luokka:Kesäolympialaiset 2028 Luokka:Anaheim Ducks
Suomen Laatokan-laivasto

Laatokan laivasto oli suomalainen laivasto Laatokalla, joka oli muodostettu 1919 järjestettäessä alueen puolustusta itsenäistymisen jälkeen. Tarton rauhansopimuksen mukaan Laatokalla ei saanut olla yli sataa tonnia painavia aluksia eikä niiden aseiden kaliiperi saanut ylittää 47 mm:ä. == Talvisota== Neuvostoliitto hyökkäsi 30. marraskuuta 1939 Suomeen aloittaen talvisodan. Laatokan laivastossa olivat sodan aikana tykkiveneet Aallokas, Aunus, Vulcan ja Tarmo, sekä Hercules, Kiviniemi, Yrjö, Voima, S I, N K af Klecker ja joukko kuljetusaluksia. Suurin näistä aluksista oli Aallokas, jonka päällikkönä oli tykkiveneosaston komentaja, kapteeniluutnantti Asikainen. Laivasto keskittyi sodan aikana tulittamaan hyökkäävää puna-armeijaa ja miinoittamaan rannikkoalueita. Vuoden 1940 tammikuussa Laatokan jääpeite alkoi kuitenkin olla niin vahva, ettei aluksista voitu käyttää muita kuin Aallokasta, joka kuitenkin vaurioitui 2. helmikuuta ilmahyökkäyksessä. Sotatoimien päättyessä 13. maaliskuuta oli laivaston alukset jätettävä rauhansopimuksen mukaan Laatokalle, josta tuli Neuvostoliiton sisävesistö. Osa luovutetuista aluksista liitettiin myöhemmin Neuvostoliiton Laatokan-laivastoon. == Jatkosota == Laatokan laivastoa ryhdyttiin perustamaan uudelleen suomalaisten joukkojen saavuttua Laatokalle jatkosodan alussa. Läskelään perustettiin 2. elokuuta 1941 komentopaikka, ja jo 6. elokuuta mennessä Laatokalle oli siirretty 150 moottorivenettä, kaksi miinanlaskijoiksi muutettavaa hinaajaa ja neljä höyrylauttaa. Alukset varustettiin 47 mm:n tykeillä ja konekivääreillä. Laatokalle perustettiin myös muutamia rannikkopattereita. Maavoimien edetessä perustettiin vallattuihin kaupunkeihin uusia tukikohtia. Laivaston komentopaikka siirrettiin Sortavalaan, ja Lahdenpohjan satamasta tuli laivaston tärkein tukikohta. Kesällä 1942 Laatokalle luotiin Italian laivaston moottoritorpedovenelaivueesta, Saksan laivaston miinaveneistä ja Suomen laivaston moottoritorpedovene Sisusta Laivasto-osasto K. Lisäksi Laatokalle muodostettiin Saksan ilmavoimien Einsatzstab Fähre Ost. Laivasto-osastot toimivat Laatokalla aina jäiden tuloon, jolloin italialaisten ja saksalaisten toiminta Laatokalla päättyi. Suomi osti osan ulkomaisista aluksista. Vuoden 1942 jälkeen suomalaisten valtaamalla osalla Laatokkaa toimi vain suomalaisia aluksia. Moskovan välirauhan mukaisesti Laatokasta tuli Neuvostoliiton sisävesistö, ja Suomen Laatokan laivaston toiminta ei ollut enää näin mahdollista. Luokka:Suomen merivoimien historialliset joukko-osastot ja yksiköt Luokka:Talvisodan suomalainen laivasto Luokka:Jatkosodan suomalainen laivasto
Aspiraatio (fonetiikka)

Aspiraatio fonetiikassa liittyy obstruenttien ääntymiseen. Aspiraatiolla voidaan tarkoittaa joko ilmanpaineen voimakkaasta laukeamisesta syntyvää h-maista lisä-äännettä tai klusiilin laukeamisen jälkeistä soinnitonta vaihetta. Äänteestä, johon liittyy aspiraatio, käytetään nimeä aspiraatta.Opiskelijakirjasto Kansainvälisessä foneettisessa aakkostossa aspiraatio merkitään pienellä h-kirjaimella , esimerkiksi . Voimakas aspiraatio kuuluu esimerkiksi englannin kielen sanassa pea [p]:ssä vokaalin edellä. Aspiraatio voi olla kestoltaan jopa samanpituinen kuin tavallinen äänne. Tämän vuoksi puhujat, joiden äidinkielessä ei aspiraatiota esiinny, saattavat kuulla aspiraation erilliseksi äänteeksi. Ruotsin kielessä aspiraatio esiintyy riikin-, mutta ei suomenruotsissa. Suomenruotsissa aspiraatat ovat korvautuneet suomen kielen vaikutuksesta geminoituneilla k- p- ja t-äänteillä. Suomen kielestä puhuttaessa aspiraatio-sanalla on joskus viitattu rajakahdennukseen.Otavan iso tietosanakirja, artikkeli aspiraatio Todellisuudessa se on kuitenkin aivan eri asia kuin aspiraatio. ==Lähteet== * ===Viitteet=== Luokka:Fonetiikka
Armagnac

Armagnac on alue Lounais-Ranskassa, Pyreneiden juurella. Se kuuluu nykyisin Gersin departementtiin. 900-luvulta alkaen Armagnac oli itsenäinen poliittinen yksikkö, kunnes Ranskan keskusvalta vahvistui 1400-luvulla. Alue on kukkulaista maanviljelysseutua. Se tunnetaan ennen kaikkea armanjakin valmistuksesta. Siellä tuotetaan myös hanhenmaksaa. Alueen tärkein kaupunki on Auch. == Lähteet == Luokka:Ranskan viinialueet
Linksys

Linksys on amerikkalainen yhtiö, joka valmistaa muun muassa langattomia ja langallisia verkkolaitteita. == Yhtiön historia == Vuonna 2003 Cisco osti Linksysin. Ciscon tarkoituksena oli saada jalansijaa kuluttajien verkkolaitemarkkinoilla. Linksys-tuotemerkki säilytettiin ja sen alla myydään edelleen kuluttajille tarkoitettuja verkkolaitteita. Cisco myi Linksysin Belkinille maaliskuussa 2013. == Tuotevalikoima == * kytkimet * reitittimet * verkkokortit * langattomat verkkokortit * langattomat tukiasemat == Lähteet == == Aiheesta muualla == * Linksysin verkkosivusto Luokka:Laitteistovalmistajat Luokka:Yhdysvaltalaiset elektroniikkayhtiöt Luokka:Tietotekniikan tuotemerkit
Gers

Gers on departementti Ranskan lounaisosassa Oksitanian alueella. Se on saanut nimensä Gersjoesta. Vuonna 2006 siellä oli 181 374 asukasta. Departementin pääkaupunki on Auch. Gers on maanviljelysaluetta, jossa tuotetaan hanhenmaksaa ja metsäsieniä. Sijainti lähellä Espanjan rajaa on vaikuttanut kulttuuriin, varsinkin kun maatalouteen on tullut vierastyöläisiä. == Historia == Ranskan lounaisosaan rakennettiin vuosina 1250-1330 noin 350 bastidea. Niistä Gersiin rakennettiin 43: Aujan, Aurimont, Barcelonne du Gers, Barran, Bassoues, Beaucaire, Beaumarchés, Bretagne d'Armagnac, Castelnau-Barbarens, Cazaubon, Cologne, Fleurance, Fourcés, Gimont, La Bastide Saves, Lannepax, Larée, Lias d'Armagnac, Marciac, Marguestau, Masseube, Mauleon d'Armagnac, Mauvezin, Meilhan, Mielan, Miradoux, Mirande, Monclar, Monfort, Monguilhem, Montréal, Mourède, Ornezan, Pavie, Plaisance du Gers, Réjaumont, Saint-Clar, Saint- Sauvy, Seissan, Sère, Solomiac, Valence-sur-Baïse ja Villefranche d'Astarac. == Katso myös == * Luettelo Gersin kunnista == Lähteet == *
Raivaaja Rautu

Raivaaja Rautu (aiemmin Murman tai Fortral) oli Suomen merivoimien raivaaja. == Valmistus == Alus rakennettiin 1917 Varkaudessa nimellä Murman tai Fortral Venäjän keisarikunnan laivastolle, jonka laivastoluetteloon se sisällytettiin. Se ei kuitenkaan kerenennyt kunnolla edes vesille ennen kuin suomalaiset ottivat sen haltuunsa.Tuomi-Nikula, Jorma s. 45 == Palvelus == Venäläisten poistuessa Suomesta he jättivät aluksen jälkeensä. Suomen merivoimiin alus liitettiin 1918 nimellä Rautu. Alusta käytettiin miinalaivueen harjoituksissa tuki- ja varastoaluksena sen heikon rungon ja vaatimattoman konetehon vuoksi. Alusta käytettiin myös koealuksena testattaessa miinanraivauskalustoja. Pääosan ajasta alus oli kuitenkin satamassa. Talvisodan aikana Rautu oli emälaivana. Alus oli raivaajalaivueen mukana 1941 venäläisten poistuttua Hangosta. Alus mursi jäätä yhdessä miinalaiva Louhen kanssa raivattaessa Hangon edustan miinoituksia. Sodan päätyttyä alus oli raivaajaosaston emälaivana raivattaessa miinoituksia Suomen vesialueilta. Rautu poistettiin 1952 raivaustoiminnan päätyttyä palveluksesta ja se romutettiin. Raudun sisaralus oli Vilppula. ==Lähteet== * * * === Viitteet === Rautu
Jatkoaika.com

Jatkoaika.com on suurin suomalainen jääkiekkoon erikoistunut verkkolehti, jonka yhteydessä toimii myös keskustelupalsta. Sivusto toimii vapaaehtoisvoimin, ja siitä vastaa Jatkoaika ry.Tietoa Jatkoajasta Sivusto perustettiin vuonna 2001. Pääasiassa jääkiekon SM-liigaa, Mestis-liigaa, NHL- liigaa ja maaotteluita seuraava Jatkoaika julkaisee uutisten ohella muun muassa otteluennakoita, otteluraportteja, haastatteluja ja kolumneja. Jatkoajan nykyinen päätoimittaja on Harri-Pekka Pietikäinen. Marraskuussa 2016 Inter­ne­tin liikennettä tilastoivan Alexan mukaan Jatkoaika.com oli Suomen 200. suosituin verkkosivusto. Verkkolehden yhteydessä toimivalla Jatkoajan keskustelupalstalla on yli 19 000 rekisteröitynyttä käyttäjää. Jatkoajan keskustelupalstalle käyttäjät valitaan tarkkaan. Uusien käyttäjien pitää muun muassa perustella, miksi heille pitäisi suoda kirjoitusoikeudet. Suomen urheilugaala nimesi Jatkoaika.comin verkkolehden urheilujournalismi-palkinnon ehdokkaaksi vuonna 2010.Suomen Urheilugaala Suomen jääkiekkoliitto on palkinnut Jatkoajan vuoden Mestis-mediana kahdesti, vuosina 2010 ja 2018. == Verkkolehden päätoimittajat == * Matti Liljaniemi 2001–2002 * Janne Heikkilä 2002–2003 * Jarmo Korhonen 2004 * Juha Hiitelä 2004–2007 * Mikael Hoikkala 2007–2009 * Kimmo Viitarinne 2009–2010 * Emil Elo 2010–2012 * Antti Wennström 2012–2017 * Antti Pärnänen 2017–2020 *Jani Mesikämmen 2020–2022 *Antti Pärnänen 2022-2023 (vt.) *Harri-Pekka Pietikäinen 2023- == Lähteet == ==Aiheesta muualla== * Jatkoaika.com Luokka:Suomalaiset keskustelupalstat Luokka:Suomalaiset urheilusivustot Luokka:Suomen jääkiekko
Auch

Auch [ɔʃ] on Gersin departementin pääkaupunki Ranskassa Gers-joen varrella. Vuonna 1999 siellä oli 21 838 asukasta. Kaupungin pinta-ala on 72 neliökilometriä. Auch on hyvin vanha kaupunki. Roomalaiset antoivat kaupungille nimen Augusta Auscorum. Nimi tulee akvitanialaisesta heimosta (), joka asui siellä roomalaisten valloittaessa Galliaa 50 eaa. Kun vandaalit vuonna 409 tuhosivat Novempopulanan (myöhemmin Gascogne) silloisen pääkaupungin Éauzen, alueen hallinto siirtyi Auchiin. Samalla sinne siirtyi arkkipiispan istuin, joka säilyi kaupungissa Ranskan vallankumoukseen asti. Alexandre Dumas’n romaanin Kolme muskettisoturia hahmo D’Artagnan pohjautuu Auchissa 1600-luvulla eläneeseen todelliseen henkilöön. Hänelle on omistettu kaupungissa patsas. == Lähteet == ==Aiheesta muualla== Luokka:Ranskan kaupungit Luokka:Gersin kunnat
John Badham

John Badham (s. 25. elokuuta 1939 Luton, Bedfordshire, Iso-Britannia) on yhdysvaltalainen elokuvaohjaaja. ==Elämäkerta== Badhamin ollessa vielä lapsi hänen perheensä muutti Britanniasta Yhdysvaltoihin Alabamaan. Hän valmistui Yalen yliopistosta ja aloitti ohjaajauransa vuonna 1969 televisioyhtiön palveluksessa. Kahden Emmy-ehdokkuuden jälkeen hän pääsi ohjaamaan ensimmäisen teatterilevitykseen päässeen elokuvansa The Bingo Long Traveling All-Stars & Motor Kings, joka valmistui vuonna 1976. Steven Spielberg oli alun perin kiinnostunut ohjaamaan elokuvan, mutta päätti jättää tehtävän ottamatta Tappajahain osoittauduttua menestykseksi. Badhamin toinen teatterielokuva Saturday Night Fever (1977) oli John Travoltan läpimurto, ja toi tälle Oscar- ehdokkuuden. Elokuva keräsi maailmanlaajuisesti yli 200 miljoonan dollarin lipputulot. Aikaisemmin vain Tappajahai oli pystynyt yli 100 miljoonan dollarin tulokseen Yhdysvalloissa. Saturday Night Fever käytännössä aloitti diskovillityksen ja musikaalien uuden, lyhyen aikakauden. Elokuva sai vuonna 1983 Sylvester Stallonen ohjaaman jatko-osan. Badham jatkoi kaupallisesti varmojen elokuvien ohjaajana useita vuosia. Tuloksena oli muun muassa Dracula (1979), Sininen salama (1983), Sotaleikit (1983), Kyttäyskeikka (1987) ja Rankka keikka (1991), jonka jälkeen Badham ei ole onnistunut ohjaamaan menestyselokuvaa lähes 15 vuoteen. Nykyään hän opettaa elokuva-alaa kalifornialaisessa opistossa. ==Lähteet== == Aiheesta muualla == * * * * Luokka:Yhdysvaltalaiset elokuvaohjaajat Luokka:Vuonna 1939 syntyneet Luokka:Elävät henkilöt
Kognitiivinen psykoterapia

Kognitiivinen psykoterapia tutkii hyvinvointia rajoittavia, epätarkoituksenmukaisia ajatustapoja ja niiden yhteyksiä ongelmallisiin kokemuksiin, tunteisiin ja toimintatapoihin. Kognitiivisessa psykoterapiassa tunnistetaan vallitsevia ajattelutottumuksia, kehitetään ongelmanratkaisutaitoja ja etsitään terveempiä ajatuksia itsetuntoa ja elämänhalua syövien ajatusten tilalle. Usein psykoterapiatyöskentely on hyvin käytännönläheistä – uusia suhtautumis- ja toimintatapoja kokeillaan jokapäiväisessä arkielämässä terapiaistuntojen välillä. Kognitiivisen terapian isänä pidetään yhdysvaltalaista psykiatrin professori Aaron T. Beckiä (1921–2021). Hän havaitsi tutkiessaan 1960-luvulla masentuneita avohoitopotilaita, että nämä suhtautuivat itseensä, muihin ja tulevaisuuteen negatiivisesti vääristyneinä, vinoutuneesti tulkiten. Kognitiivinen psykoterapia on yleensä yksilöterapiaa, mutta se voi olla myös ryhmä-, pari- tai perheterapiaa. Se soveltuu kaikille ikäryhmille, myös lapsille. Monia kognitiivisen psykoterapian työtapoja sovelletaan neuvonnassa ja ohjannassa, työnohjauksessa, konsultaatiossa ja koulutuksessa. Kognitiivinen psykoterapia voi olla kestoltaan lyhyttä (10–20 kertaa) tai pitkää (vuosi tai enemmän). Tavallisesti kognitiivinen psykoterapia on tiheydeltään 1–2 kertaa viikossa tapahtuvaa. Kognitiivisella psykoterapialla on vahva teoreettinen ja tieteellinen pohja. Psykoterapiamuodoista se on tieteellisesti tutkituin. Sen on todettu tehokkaaksi esimerkiksi masennuksen, mielialahäiriöiden (mm. kaksisuuntainen mielialahäiriö), ahdistuneisuushäiriön (muun muassa paniikkihäiriö, fobiat, pakko-oireinen häiriö ja traumaperäinen stressihäiriö), paniikkihäiriön, sosiaalisten pelkojen ja syömishäiriöiden hoidossa. Myös muita psykosomaattisia ongelmia, päihderiippuvuutta, persoonallisuushäiriöitä ja skitsofreniaa on hoidettu lähestymistä käyttäen. Se estää myös oireiden uusiutumista, koska psykoterapiassa opitaan oireiden tunnistamista ja itsehoitokeinoja. Kognitiivisen psykoterapian piiriin luetaan muun muassa kognitiivis-analyyttinen terapia, skeematerapia, tietoisuustaidot (engl. mindfulness), eräät traumapsykoterapian menetelmät, dialektinen käyttäytymisterapia ja muitakin hoitomuotoja. Psykoedukatiivisessa terapiassa on paljon elementtejä kognitiivisesta psykoterapiasta. ==Lähteet== == Aiheesta muualla == * Kognitiivisen psykoterapian yhdistys (ry) (kognitiivinenpsykoterapia.fi) * Antero Toskalan (2009) artikkeli aiheesta (Arkistoitu archive.is:iin 8.1.2015.) * Kognitiivinen psykoterapia hoitaa ihmismieltä (14 min, Tiedevartti, to 7.6.2012) (yle.fi) Luokka:Kognitiivinen psykologia Luokka:Psykoterapia Luokka:Seulonnan keskeiset artikkelit
Vihaa, rakkautta vai jotain muuta

Vihaa, rakkautta vai jotain muuta on Discon tekemä albumi, joka julkaistiin 16. syyskuuta 2006. Aki Eronen ja Olli Halonen ovat itse sanoittaneet, säveltäneet ja sovittaneet kaikki levyn kappaleet. Kappaleista Aurinko laski ja Yhteys katkeaa on tehty musiikkivideo. Yhteys katkeaa -musiikkivideo on jatko-osa Aurinko laski -videolle. Albumi nousi Suomen virallisen listan sijalle 37. == Kappaleet == # # # # # # # # # # # == Kokoonpano == * Aki Eronen – laulu, sanoitukset, sävellys * Olli Halonen – taustalaulu, sävellys, kitara, rumpukone, syntetisaattori, koskettimet * Sami Sirviö - kitara, tuotanto == Arvostelut == * Dome.fi: positiivinen * Soundi: == Lähteet == == Aiheesta muualla == * http://www.discolive.fi * Vihaa, rakkautta vai jotain muuta discogs.com -sivustolla Luokka:Vuoden 2006 albumit Luokka:Discon albumit
Broadcom

Broadcom Corporation on langallisiin ja langattomiin laitteisiin puolijohdepiirejä valmistava yhtiö. Piirit mahdollistavat äänen, videon ja tiedon siirtämisen erilaisissa laitteissa. == Historia == Broadcom on merkittävä puolijohteita valmistava yritys, jonka vuosittainen liikevaihto on n. 8 miljardia dollaria. Sen pääpaikka on Yhdysvalloissa Kaliforniassa. Yhtiö toimittaa alihankintana piirejä monille valmistajille, kuten Ciscolle. Yhtiön palkkalistoilla on n. 12 000 henkilöä ympäri maailman. Heinäkuussa 2014 yritys ilmoitti lopettavansa modeemiliiketoimintansa ja irtisanovansa yhteensä 2 500 työntekijää, joista 600 Suomessa. Vuonna 2004 yhtiö osti Alphamosaicin 123 miljoonalla dollarilla. Alphamosaic on kehittänyt videokuvaa käsitteleviä prosessoreita, joiden käyttäjiin kuuluu Samsung Electronics. Vuonna 2013 yhtiö osti omistukseensa japanilaiselta Renesas Electronics -yhtiöltä LTE-piirejä valmistavan yksikön, josta Broadcom maksoi 164 miljoonaa dollaria. Avago Technologies ilmoitti vuonna 2015 ostavansa Broadcomin 37 miljardin dollarin kaupalla. Kauppa valmistui helmikuussa 2016. Kaupan jälkeen myös Singaporelainen Avago tunnetaan nimellä Broadcom. Vuonna 2016 yhtiö myi esineiden internetiin liittyvän liiketoiminnan Cypress Semiconductorille 550 miljoonalla dollarilla. == Tuotteet == Broadcomin tuotelinja käsittää tietokone- ja telekommunikaatioverkot. Verkkolaitteet, kaapelimodeemit, DSL- modeemit, reitittimet ja kytkimet sekä myös matkapuhelinverkon laitteista voi löytää broadcomin valmistamia piirejä. Broadcomin piirejä käytetään myös muun muassa Applen iPod-soittimissa videon näyttämiseen. Yhtiön WLAN-piiri on myös tunnettu langattoman WRT54G-tukiaseman sydämenä, johon voidaan asentaa kolmannen osapuolten vapaita ohjelmistoja. Ohjelmistolla voidaan tukiasemasta saada paljon monipuolisempi kuin valmistajan omalla firmwarella. Broadcomilla on VideoCore-grafiikkasuoritinsarja, jota käytetään yhtiön järjestelmäpiirisarjassa integroituna. ==Lähteet== == Aiheesta muualla == * Broadcomin virallinen sivusto Luokka:NASDAQ-100-indeksi Luokka:Yhdysvaltalaiset elektroniikkayhtiöt Luokka:Yhdysvaltalaiset pörssiyhtiöt Luokka:Irvine Luokka:Puolijohdevalmistajat
Kulttuurituottaja

Kulttuurituottaja (AMK) on kulttuurialan ammattikorkeakoulututkinnon tutkintonimike. Tutkinnon laajuus on 240 opintopistettä. Tutkinto suoritetaan kulttuurituotannon koulutusohjelmassa ja opinnot kestävät neljä vuotta. Koulutusohjelman suuntautumisvaihtoehtoja ovat esimerkiksi kulttuuri liiketoimintana, tapahtumatuottaminen, mediatuottaminen tai sosiokulttuurinen työ. Vuoden 2014 alussa voimaan tulleiden toimilupien mukaisesti kulttuurituottajan koulutusta tarjoavat Yrkeshögskolan Arcada, Humanistinen ammattikorkeakoulu (Jyväskylä, Kauniainen, Turku), Metropolia sekä Seinäjoen ammattikorkeakoulu. Kulttuurituottajat toimivat erilaisissa suunnittelu-, tuotanto-, asiantuntija-, markkinointi- ja ohjaustehtävissä muun muassa järjestöissä, kulttuurialan yrityksissä sekä kuntien ja valtion kulttuurihallinnossa. Koulutus antaa myös valmiudet kulttuurialan itsenäisenä yrittäjänä toimimiseen ja managerointiin. Kulttuurituotannossa on mahdollista suorittaa myös ylempi ammattikorkeatutkinto, jonka laajuus on 60 opintopistettä ja kesto yksi vuosi. HUMAK ja Metropolia ovat yhteistyössä järjestäneet ylempää koulutusta vuodesta 2009 alkaen. ==Lähteet== == Aiheesta muualla == * Kulttuurituotannon koulutusohjelma Opiskelupaikka.fi. Luokka:Ammattikorkeakoulututkinnot Luokka:Kulttuurialan tutkinnot
Andreas Hykade

Andreas Hykade (s. 1968 Saksa) on animaatio-ohjaaja, joka on tehnyt useita palkittuja animaatiolyhytelokuvia. Hän on opiskellut animaatiota Baden- Württembergin elokuva-akatemiassa, josta hän valmistui vuonna 1995. == Filmografia == *The king is dead (1990) *We lived in the gras (1995) *Ring of fire (2000) *The Runt (2006) == Aiheesta muualla == * * Andreas Hykaden omat kotisivut Luokka:Saksalaiset animaattorit Luokka:Animaatio-ohjaajat Luokka:Vuonna 1968 syntyneet Luokka:Elävät henkilöt
Alfonso Pérez

Alfonso Pérez Muñoz (s. 26. syyskuuta 1972 Getafe, Madridin maakunta, Espanja) on espanjalainen entinen jalkapalloilija. Hänen pelipaikkansa oli hyökkääjä. Pérez aloitti ammattilaisuransa Primera Divisiónin Real Madridissa vuonna 1991, ja oli mukana voittamassa cup-mestaruutta vuonna 1993 ja liigamestaruutta vuonna 1995. Myöhemmin vuonna 1995 hän siirtyi Real Betisiin ja teki ensimmäisellä kaudellaan 25 maalia, joka on edelleen seuran yhden kauden maaliennätys. Espanjalainen urheilulehti Don Balón valitsi Pérezin Primera Divisiónin parhaaksi espanjalaispelaajaksi vuonna 1998. Vuonna 2000 Pérez teki sopimuksen Barcelonan kanssa, mutta epäonnistuneen kauden jälkeen hänet lainattiin ranskalaiseen Marseilleen. Kaudeksi 2002–2003 Pérez siirtyi lainalla vanhaan seuraansa Real Betisiin ja kauden päätteeksi seura hankki hänet jälleen pysyvästi riveihinsä. Ennen ammattilaisuransa päättämistä kesäkuussa 2005 Pérez voitti yhden cup-mestaruuden Real Betisin paidassa. Espanjan maajoukkueessa Pérez teki ensiesiintymisensä 9. syyskuuta 1992 ystävyysottelussa Englantia vastaan, ja oli mukana vuoden 1998 MM-kilpailuissa sekä vuosien 1996 ja 2000 EM-kilpailuissa. Kaikkiaan hän pelasi 38 maaottelua ja teki 11 maalia. Kenties tunnetuin maaleista on hänen vuoden 2000 EM- kilpailuissa Jugoslaviaa vastaan viimeisellä minuutilla tekemä maali, jonka ansiosta Espanja selvisi jatkoon alkulohkostaan. Junioritasolla Pérez oli mukana voittamassa olympiakultaa vuoden 1992 kesäolympialaisissa. Pérezin synnyinkaupungin jalkapalloseuran Getafen kotistadion kantaa hänen kunniakseen nimeä Coliseum Alfonso Pérez. == Saavutukset == * Primera División: 1995 * Copa del Rey: 1993, 2005 * Supercopa de España: 1993 == Aiheesta muualla == * Alfonso Pérezin tilastot Primera divisiónissa * Alfonso Pérezin tilastot Ligue 1:ssä * Alfonso Pérezin tilastot Espanjan maajoukkueessa Alfonso Alfonso Alfonso Alfonso
Dirty Deeds Done Dirt Cheap

Dirty Deeds Done Dirt Cheap on australialaisen hard rock -yhtye AC/DC:n toinen maailmanlaajuisesti julkaistu ja kolmas Australiassa julkaistu albumi. Australiassa albumi julkaistiin syyskuussa 1976, maailmanlaajuisesti saman vuoden joulukuussa. Yhdysvalloissa albumi julkaistiin vasta vuonna 1981. Kappaleesta "Jailbreak" julkaistiin musiikkivideo, mutta albumin kansainvälinen versio ei sisältänyt Jailbreak-kappaletta. Myöskään kappaletta "R.I.P. (Rock In Peace)" ei kansainvälisellä versiolla kuultu. "Jailbreak" julkaistiin myöhemmin '74 Jailbreak -EP:llä. Albumilta on julkaistu kaksi singleä, jotka ovat "Love at First Feel" ja "Dirty Deeds Done Dirt Cheap", joka herätti huomiota sanoituksillaan. Albumi julkaistiin remasteroituna vuonna 2003 osana AC/DC remasters -sarjaa. == Kappaleet== === Australian versio=== === Kansainvälinen versio === == Singlet == *1976 Jailbreak / Show Business *1981 Big Balls (USA) *1981 Dirty Deeds Done Dirt Cheap (USA) == Kokoonpano == *Angus Young - soolokitara, rytmikitara *Malcolm Young - rytmikitara *Bon Scott - laulu *Mark Evans - basso *Phil Rudd - rummut == Arvostelut == *All Music Guide lehden arvostelu: == Lähteet == == Aiheesta muualla == * Luokka:Vuoden 1976 albumit Luokka:AC/DC:n albumit
Harmil

Harmil on Dahlakin saaristoon Punaisessameressä kuuluva saari. Se kuuluu valtiollisesti Eritreaan, ja siellä on ollut Italian tykistötukikohta. Italialainen hävittäjälaiva Francesco Nullo sai osuman liittoutuneiden hyökkäyksessä ja upposi Harmilin edustalla 21. lokakuuta 1940, ja komentajana toiminut meriupseeri Costantino Borsini sai surmansa. Saaren yllä väitetään myös käydyn toisen maailmansodan ilmataisteluita. Saari on asumaton, mutta siellä on edelleen sota-aikaisen Italian tykistötukikohdan raunioita sekä kaunista luontoa ja hyvä ankkuripaikka purjeveneille, joskin lähistöllä on myös vaarallisia riuttoja.. Saaren luota on löydetty harvinainen kotilolaji Conus fragilissimus. == Lähteet == Luokka:Eritrean saaret
Burnt Weeny Sandwich

Burnt Weeny Sandwich on Frank Zappan ja hänen silloisen yhtyeensä Mothers of Inventionin levy vuodelta 1969. Ensimmäistä ja viimeistä raitaa lukuun ottamatta levy on instrumentaalinen ja tyylillisesti jatkoa Uncle Meatille. Tämä ja tätä seuraava levy, Weasels Ripped My Flesh, ovat alkuperäisen Mothersin jäämistöä: Zappa oli jo hajottanut kokoonpanon näiden levyjen ilmestyessä ja suuntautunut uusille teille. == Levyn sisältö == 1\. * WPLJ - 3:02 * Igor's Boogie, Phase One - 0:40 * Overture To A Holiday In Berlin - 1:29 * Theme From Burnt Weeny Sandwich - 4:35 * Igor's Boogie, Phase Two - 0:35 * Holiday In Berlin, Full Blown - 6:27 * Aybe Sea - 2:45 2\. * Little House I Used To Live In - 18:42 * Valarie - 3:14 == Levyllä esiintyvät muusikot == *Frank Zappa – urut, kitara, laulu *Jimmy Carl Black – perkussiot, rummut *Roy Estrada – basso, laulu *Gabby Furggy – laulu *Lowell George – kitara *Don "Sugarcane" Harris – viulu, laulu *Don Preston – basso, piano, kosketinsoittimet *Jim Sherwood – kitara, laulu *Art Tripp – rummut *Ian Underwood – kitara, piano, kosketinsoittimet Luokka:Vuoden 1969 albumit Luokka:Frank Zappan albumit